
PROIECT DE HOTĂRÂRE

Nr. 42 / 10.11.2026

privind aprobarea Metodologiei de identificare,
evaluare și selecție a gospodăriilor
Consiliul local al comunei Giurgița, județul Dolj, întrunit în ședință ordinară în ziua de joi, 19.11.2026;

Având în vedere:
a) Referatul primarului comunei Giurgița înregistrat sub nr. 7553 /10.11.2026;
b) Raportul de specialitate al Compartimentului Resurse Umane și Achiziții Publice înregistrat sub nr. 7554 /10.11.2026;
c) avizele favorabile ale comisiilor de specialitate din cadrul Consiliului Local Giurgița;
În conformitate cu:
a) Ghidul solicitantului aferent Programului Dezvoltare Durabilă și Tranziție Justă 2021–2027, Acțiunea „Energie verde accesibilă și mobilitate nepoluantă”, Componenta „Dezvoltarea surselor de energie regenerabilă pentru comunități de energie”, în forma aplicabilă apelului [codul apelului];
În conformitate cu prevederile:
b) art. 14 alin. (8) și (8¹) din Ordonanța de urgență a Guvernului nr. 18/2009 privind creșterea performanței energetice a blocurilor de locuințe, cu modificările și completările ulterioare;
c) Legii asistenței sociale nr. 292/2011, cu modificările și completările ulterioare;
d) art. 3 și art. 4 din Legea nr. 226/2021 privind stabilirea măsurilor de protecție socială pentru consumatorul vulnerabil de energie, cu modificările și completările ulterioare;
e) prevederile art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare;
f) prevederile art. 80 – 84 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare; 

În temeiul art. 129 alin. (1), alin. (2) lit. b) și d) și alin. (7) lit. b) și i), art. 139 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

PRIMARUL COMUNEI GIURGIȚA
Propune următorul
PROIECT DE HOTĂRÂRE:

Art. 1. Se aprobă Metodologia de identificare, evaluare și selecție a gospodăriilor din UAT comuna Giurgița, prevăzută în Anexa 1 care face parte integrantă din prezenta hotărâre.
Art. 2. Se aprobă contractul de participare la proiectul finanțat prin Programul Dezvoltare Durabilă și Tranziție Justă 2021-2027, Acțiunea „Energie verde accesibilă și mobilitate nepoluantă”, componenta „Dezvoltarea surselor de energie regenerabilă pentru comunități de energie”, încheiat între UAT și reprezentantul gospodăriei beneficiare, selectată pe baza Metodologiei aprobate la Art. 1, prevăzut în Anexa 2. care face parte integrantă din prezenta hotărâre. 
Art. 3. Se desemnează domnul Prioteasa Marian Ștefan, având funcția de viceprimar în cadrul UAT Giurgița, responsabil pentru coordonarea realizării proiectului cu finanțare din Programul menționat la Art. 2.
Art. 4. (1) Primarul comunei Giurgița, prin compartimentul achiziții Publice și Resurse Umane și compartimentul de asistență socială, asigură punerea în aplicare a metodologiei.
(2) Prin dispoziție a primarului se desemnează coordonatorul procedurii și se constituie comisia de evaluare și selecție, respectiv comisia distinctă de soluționare a contestațiilor, cu respectarea metodologiei.
Art. 5. (1) Înainte de deschiderea perioadei de înscriere, se publică pe pagina de internet a UAT și se afișează la sediul acesteia metodologia, grila de evaluare, calendarul procedurii, numărul estimat de gospodării care pot fi selectate și lista documentelor necesare, inclusiv contractul de participare prevăzut la Art. 2.
(2) Perioada de depunere, analiză, evaluare și procesare a dosarelor este de 15 zile calendaristice, cu posibilitatea prelungirii cu încă 15 zile până la atingerea numărului maxim de 60 gospodării eligibile, în limita cofinanțării aprobată pentru derularea proiectului.
(3) Rezultatele procedurii se publică utilizând codurile de identificare atribuite dosarelor, cu respectarea prevederilor legale privind protecția datelor cu caracter personal.
Art. 6. Lista finală a gospodăriilor selectate, întocmită după verificarea eligibilității, aplicarea grilei de evaluare și soluționarea contestațiilor, se supune aprobării Consiliului Local prin hotărâre distinctă, în condițiile metodologiei și ale Ghidului solicitantului.
Art.7.  Prezenta se va comunica prin grija secretarului general al comunei:
a) Institutiei Prefectului- judetul Dolj;
b) Primarului comunei Giurgița;
c) Compartimentui Resurse Umane și Achiziții Pubice;
d) Compartimentului Buget-Finanțe-Contabilitate;
e)  se va aduce la cunostinta publica prin afisare în monitorul oficial local pe pagina de internet www.primariagiurgita.ro.         				
	      Avizat pentru legalitate,
SECRETARUL GENERAL AL COMUNEI,
POPECU CORIN DIANA

……………………………………………..
INIȚIATOR,
PRIMAR,
BONEA VIKY

            ……………………………………………..

